	

	Pirkimo sąlygų 4 priedas ,,Kvalifikaciniai reikalavimai“



TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
1.	Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2.	Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus. 
3.	Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.
4.	Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.
5.	Šiame pirkime keliami tokie kvalifikaciniai reikalavimai:
	Eil. Nr.
	Reikalavimai
	Patvirtinančių dokumentų sąrašas

	1.
	Tiekėjas, tiekėjų grupės partneriai kartu, subtiekėjai ar kiti asmenys, kurių pajėgumais remiasi tiekėjas, per pastaruosius 5 (penkerius) metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau kaip 5 (penkerius) metus) iki pasiūlymų pateikimo termino dienos turi būti suteikęs įvykdęs informacinės (-ių) sistemos (-ų) ar registro (-ų), kuri (-is) yra pasiekiama (-as) per žiniatinklio prieigą, ją vienu metu gali naudotis ne mažiau kaip 5000 naudotojų ir sutarties (-čių) vertė ne mažesnė nei 250 000 EUR be PVM. priežiūros ir / arba vystymo ir / arba kūrimo paslaugas.

1 punkto 1.1 – 1.4 papunkčių reikalavimai gali būti tenkinami keliomis skirtingomis sutartimis, t.y. kiekvieno papunkčio kvalifikacijos reikalavimo pagrindimui gali būti pateiktos skirtingos sutartys, tačiau jų visų bendra vertė kartu turi būti ne mažesnė nei 250 000 EUR be PVM.

Sutartis/-ys kvalifikacijai pagrįsti yra tinkama/-os tuo atveju, jeigu pasiūlymo pateikimo metu modernizuota ir/ar kurta informacinė sistema atitinka šias sąlygas:
	[bookmark: _Hlk122953732]Per pastaruosius 5 (penkis) metus įvykdytų sutarčių sąrašas (užpildomas Pirkimo sąlygų priedas „Įvykdytų pirkimo sutarčių sąrašo forma“). Sąraše nurodomas sutarties objekto pavadinimas, objekto aprašymas,  įvykdytos sutarties vertė, sutarties pradžios ir pabaigos datos, paslaugų užsakovo identifikavimo duomenys. Taip pat pateikiamos paslaugų užsakovo pažymos, patvirtinančios, kad paslaugos buvo suteiktos tinkamai. Tiekėjo kvalifikacija turi būti įgyta iki pasiūlymų pateikimo termino pabaigos.

	1.1.
	[bookmark: _Hlk117510557]Kurios metu sukurta, modernizuota ar vykdyta priežiūra informacinė sistema, kurioje buvo taikomi į mikropaslaugas (angl. Microservice) orientuotos architektūros principai.
	

	1.2.
	[bookmark: _Hlk117510544]Kurios metu pagal Peppol arba lygiaverčio tinklo AS4 profilio  specifikaciją sukurtas, ištestuotas ir patvirtintas arba vystytas/prižiūrėtas sertifikuotas prieigos taškas (angl. Access point)  
	

	1.3.
	Kurios metu sukurta, modernizuota ar prižiūrėta išoriniams naudotojams (gyventojams, ir/ar verslo subjektams ir/ar viešojo sektoriaus institucijoms) skirta informacinė sistema veikia (t. y. vykdomos duomenų įvedimo, saugojimo bei koregavimo funkcijos) ir jos veikla nėra sutrikdoma, kai prisijungimų skaičius vienu metu yra 5000 (penki tūkstančiai) ar daugiau sistemos naudotojų, prisijungimui taikant bendras naudotojų autentifikavimo ir autorizacijos sistemas.
	

	1.4.
	[bookmark: _Hlk27044449]Kurios metu buvo sukurta, modernizuota ar prižiūrėta informacinė sistema, turinti bent 1 (vieną) integracinę sąsają su išorinės organizacijos (institucijos) informacine sistema, kur sąsaja sukurta žiniatinklio paslaugų technologijas.
	

	2.
	Tiekėjas, tiekėjų grupės partneriai kartu, subtiekėjai ar kiti asmenys, kurių pajėgumais remiasi tiekėjas, turi užtikrinti, kad siūlomoms paslaugoms skirs pakankamą specialistų skaičių. Taip pat tiekėjas turi užtikrinti, kad paslaugos bus teikiamos lietuvių kalba arba bus užtikrintas tinkamas vertimas į lietuvių kalbą. 
Į kelias žemiau nurodytų ekspertų pozicijas gali būti siūlomas ir vienas tas pats asmuo (išskyrus projekto vadovą), jeigu jis atitinka visus atitinkamam specialistui keliamus reikalavimus.
Perkančioji organizacija neriboja specialistų skaičiaus ir jų galimybės dalyvauti keliose pozicijose, tačiau 1 (vienas) specialistas turi tenkinti konkrečiam specialistui keliamus reikalavimus visa apimtimi (t. y. negalima siūlyti 2 (dviejų) specialistų, kurie abu kartu tenkintų 1 (vienam) specialistui keliamus reikalavimus).
Patirties įgijimo terminai skaičiuojami iki paskutinės pasiūlymų pateikimo termino datos.
Terminas „Per pastaruosius 5 metus“ (naudojamas lentelės 2.1-2.9 punktuose) reiškia terminą, skaičiuojamą nuo pasiūlymų pateikimo termino dienos, skaičiuojant atgal pilnais metais. Pavyzdžiui, jeigu pasiūlymų pateikimo termino diena yra 2022 m. spalio 1 d., tuomet „per pastaruosius 5 (penkis) metus“ reiškia laikotarpį nuo 2017 m. gruodžio 2 d. iki 2022 m. gruodžio 1 d. imtinai.  Skaičiuojami tik tie projektai, kurių pabaiga patenka į nurodytą laikotarpį. 
	[bookmark: _Hlk122956126]1) Paslaugas teiksiančių specialistų sąrašas (užpildoma Pirkimo sąlygų „Siūlomų tiekėjo specialistų sąrašo forma“), nurodant vardą, pavardę ir pareigybę teikiant paslaugas bei patvirtinimas, kad siūlomas paslaugas teiks specialistai, atitinkantys keliamus kvalifikacijos reikalavimus. 
2) Jei siūlomi ekspertai nėra tiekėjo darbuotojai, o juos ketinama įdarbinti arba pasitelkti kitais pagrindais – kartu su pasiūlymu turi būti pateiktas tai patvirtinantis ketinimų protokolas / preliminarioji sutartis ar kitas lygiavertis įrodymas.
3) Paslaugas teiksiančio (-ių) specialisto (-ų) gyvenimo aprašymas (-ai) (CV) (Užpildomas Pirkimo sąlygų priedas, kiekvieno specialisto SIŪLOMO EKSPERTO PATIRTIES APRAŠYMAS. CV turi būti nurodyta informacija apie reikalaujamą patirtį/projektus, pateikiant detalią informaciją apie vykdytas/vykdomas sutartis, projektus, nurodant sutarties objekto/projekto pavadinimą, objekto/projekto aprašymą, sutarčių vykdymo periodus, užsakovus ir užsakovo kontaktinę informaciją, specialistų veiklos apibūdinimą, pradžią ir pabaigą.
Mokymo kursų išklausymo pažymėjimai nevertinami.
Pateikiamos skaitmeninės dokumentų kopijos kartu su pasiūlymu.

	[bookmark: _Hlk72245484]2.1.
	Pagrindinis ekspertas Nr. 1 – Projekto vadovas, turintis:
1) projektų vadovo darbo patirtį ne mažiau kaip 1 (viename) per paskutinius 5 (penkerius) metus įvykdytame projekte (sutartyje), susijusiame su informacinės sistemos kūrimu ir (arba) modernizavimu, kurios vertė ne mažesnė nei 250 000 EUR be PVM;
2) tarptautiniu lygiu pripažįstamą projekto vadovo kvalifikaciją.
	1) Paslaugas teiksiančio (-ių) specialisto CV . CV turi būti nurodyta informacija apie reikalaujamą patirtį;
2) Project Management Professional – PMP arba Prince2 Foundation arba CompTIA Project+ arba kitą lygiavertę projektų vadovo kvalifikaciją įrodančio dokumento kopija („lygiaverčio dokumento“ lygiavertiškumą įrodyti turi tiekėjas). 

	2.2.
	Pagrindinis ekspertas Nr. 2 – Informacinių technologijų architektas, turintis:
1) tarptautiniu mastu pripažįstamą informacinių sistemų architekto kvalifikaciją;
2) per pastaruosius 5 (penkerius) metus būtų dirbęs informacinės sistemos architekto pareigose ne mažiau kaip 1 (viename) projekte / sutartyje, kurios vertė ne mažesnė nei 250 000 EUR be PVM, kurio vykdymo metu buvo prižiūrima ir / arba vystoma ir / arba kuriama informacinė sistema ir / arba registras, tenkinanti šį reikalavimą: sistema integruota su ne mažiau nei 1 (viena) išorine ir ne mažiau nei 3 (trimis) vidinėmis ar išorinėmis IT sistemomis naudojant vystomos sistemos SABIS naudojamas REST API ar lygiavertes technologijas ir mikroservisų architektūros principus.
3) per pastaruosius 5 (penkerius) metus dirbo informacinės sistemos architekto pareigose ne mažiau kaip 1 (viename) projekte, kurio vykdymo metu buvo prižiūrima ir / arba vystoma ir / arba kuriama informacinė sistema ir / ar registras, atitinkantis šį reikalavimą: sistemos kūrimo ar vystymo metu buvo taikomi mikroservisų architektūros principai ir panaudotos vystomai sistemai privalomos arba lygiavertės technologijos, įskaitant konteinerizaciją ir orkestravimą naudojant „OpenShift Container Platform“, integracines technologijas tokias kaip „Apache Kafka“ ir „Domibus“ arba lygiaverčiai eDelivery sprendiniai, bei duomenų valdymo technologijas, tokias kaip „PostgreSQL“ ir / arba „MySQL“ 
	1) Paslaugas teiksiančio (-ių) specialisto CV. CV turi būti nurodyta informacija apie reikalaujamą patirtį;
[bookmark: _Hlk22650186]2) Architekto kvalifikaciją patvirtinantis Oracle Java EE 5 Enterprise Architect Master arba TOGAF (The Open Group Architecture Framework) arba Microsoft Certified: Azure Solutions Architect Expert arba kitą lygiavertę architekto kvalifikaciją įrodančio dokumento kopija („lygiaverčio dokumento“ lygiavertiškumą įrodyti turi tiekėjas). 

	[bookmark: _Hlk72315455]2.3.
	Pagrindinis ekspertas Nr. 3 – Veiklos procesų analitikas, turintis:
1) veiklos procesų analitiko darbo patirtį per paskutinius 5 (penkerius) metus įvykdytame informacinės sistemos diegimo ir (arba) modernizavimo projekte (sutartyje), kurios vertė ne mažesnė nei 250 000 EUR be PVM ir kurio metu sukurta, modernizuota ar prižiūrėta išoriniams naudotojams (gyventojams, ir/ar verslo subjektams ir/ar viešojo sektoriaus institucijoms) skirta informacinė sistema veikia (t. y. vykdomos duomenų įvedimo, saugojimo bei koregavimo funkcijos) ir jos veikla nėra sutrikdoma, kai prisijungimų skaičius vienu metu yra 5000 (penki tūkstančiai) ar daugiau sistemos naudotojų, prisijungimui taikant bendras naudotojų autentifikavimo ir autorizacijos sistemas, kur siūlomas specialistas buvo atsakingas už informacinės sistemos veiklos procesų projektavimą ir konstravimą;
2) tarptautiniu mastu pripažįstamą veiklos procesų analitiko arba lygiavertę kvalifikaciją.
	1)	Paslaugas teiksiančio (-ių) specialisto (-ų)  CV. CV turi būti nurodyta informacija apie reikalaujamą patirtį;
2) Veiklos procesų analitiko kvalifikaciją patvirtinantis „Foundation Certificate in Business Analysis“ arba OMG-Certified UML Professional (Foundation)“ sertifikatas, arba lygiavertę kvalifikaciją įrodančio dokumento kopija. („lygiaverčio dokumento“ lygiavertiškumą įrodyti turi tiekėjas).

	2.4.
	Pagrindinis ekspertas Nr. 4 – Sistemų integravimo specialistas, turintis:
1) tarptautiniu mastu pripažįstamą integravimo specialisto arba lygiavertę kvalifikaciją.
2) per pastaruosius 5 (penkerius) metus specialistas turi būti dalyvavęs ne mažiau kaip 1 (viename) projekte, ar sutartyje kurios vertė ne mažesnė nei 250 000 EUR be PVM ir kuriame vykdyta informacinės sistemos ir / arba registro integracijų kūrimas, vystymas arba priežiūra.
3) projektas turi būti apėmęs integracijas: su ne mažiau kaip 1 išorine ir ne mažiau kaip 3 vidinėmis ar išorinėmis IT sistemomis, naudojant REST API ar lygiavertes technologijas, taikant mikroservisų architektūros principus.
4) specialistas turi turėti patirties dirbant su šiomis technologijomis arba jų lygiavertėmis alternatyvomis: OpenShift Container Platform (OCP); Apache Kafka ir / arba kitos „message bus“ technologijos; Domibus arba lygiaverčiai eDelivery sprendiniai; PostgreSQL ir / arba MySQL 
	1)	Paslaugas teiksiančio (-ių) specialisto (-ų) CV. CV turi būti nurodyta informacija apie reikalaujamą patirtį;
2) Sistemų integravimo specialisto kvalifikaciją patvirtinantis Microsoft Certified: Azure Developer Associate, arba Oracle SOA Suite 12g Certified Implementation Specialist arba Java EE Web Services Developer sertifikatas, arba lygiavertę kvalifikaciją įrodančio dokumento kopija („lygiaverčio dokumento“ lygiavertiškumą įrodyti turi tiekėjas).

	2.5.
	Pagrindinis ekspertas Nr. 5 - Programuotojas, turintis:
1) per pastaruosius 5 (penkerius) metus specialistas turi būti dalyvavęs ne mažiau kaip 1 (viename) projekte / sutartyje. kurios vertė ne mažesnė nei 250 000 EUR be PVM ir kuriame vykdyta informacinės sistemos ir / arba registro integracijų kūrimas, vystymas arba priežiūra.
2) projektas turi būti apėmęs OpenShift Container Platform (OCP) 4.x arba kitomis Kubernetes pagrįstomis platformomis; Konteinerizuotų paslaugų kūrimas (Docker, OCI konteineriai); vieną iš  Backend technologijų: Java / Spring Boot; PHP / Laravel; Node.js; arba kita lygiavertė server-side programavimo platforma, tinkama mikroservisams kurti.
3) tarptautiniu mastu pripažįstamą programuotojo arba lygiavertę kvalifikaciją.
	1)Paslaugas teiksiančio (-ių) specialisto (-ų) CV. CV turi būti nurodyta informacija apie reikalaujamą patirtį.
2) Programuotojo kvalifikaciją patvirtinantis Microsoft Certified: Azure Developer Associate, arba OCPJP (Oracle Certified Professional Java Programmer) arba Oracle Advanced PL/SQL Developer Certified Professional arba JCP (Java Certified Programmer) sertifikatas, arba lygiavertę kvalifikaciją įrodančio dokumento kopija („lygiaverčio dokumento“ lygiavertiškumą įrodyti turi tiekėjas).

	2.6.
	Pagrindinis ekspertas Nr. 6 - Testuotojas, turintis:
1) testuotojo darbo patirtį per paskutinius 5 (penkerius) metus įvykdytame informacinės sistemos diegimo ir (arba) modernizavimo projekte (sutartyje, kurios metu sukurta, modernizuota ar prižiūrėta išoriniams naudotojams (gyventojams, ir/ar verslo subjektams ir/ar viešojo sektoriaus institucijoms) skirta informacinė sistema veikia (t. y. vykdomos duomenų įvedimo, saugojimo bei koregavimo funkcijos) ir jos veikla nėra sutrikdoma, kai prisijungimų skaičius vienu metu yra 5000 (penki tūkstančiai) ar daugiau sistemos naudotojų, prisijungimui taikant bendras naudotojų autentifikavimo ir autorizacijos sistemas ir kurios vertė ne mažesnė nei 250 000 EUR be PVM.
2) testuotojo darbo patirtį projekte ar sutartyje, kurios metu buvo sukurta, modernizuota ar prižiūrėta informacinė sistema, turinti bent 1 (vieną) integracinę sąsają su išorinės organizacijos (institucijos) informacine sistema, kur sąsaja sukurta žiniatinklio paslaugų technologijas.

2) tarptautiniu mastu pripažįstamą testuotojo ar lygiavertę kvalifikaciją.
	1)	Paslaugas teiksiančio (-ių) eksperto (-ų) CV. CV turi būti nurodyta informacija apie reikalaujamą patirtį;
2)	Testuotojo kvalifikaciją patvirtinantis sertifikatas (Test Manager, ISEB Foundation Certificate in Software Testing)  sertifikatas arba lygiavertę kvalifikaciją įrodančio dokumento kopija („lygiaverčio dokumento“ lygiavertiškumą įrodyti turi tiekėjas).

	2.7.
	Pagrindinis ekspertas Nr. 7 – Duomenų bazės programuotojas, turintis:
1) Duomenų bazės programuotojo darbo patirtį per paskutinius 5 (penkerius) metus įvykdytame informacinės sistemos diegimo ir (arba) modernizavimo projekte (sutartyje), kurios vertė ne mažesnė nei 250 000 EUR be PVM ir kuriame vykdyti informacinės sistemos ir / arba registro duomenų bazės kūrimo, vystymo ar modernizavimo darbai ir kuris apėmė: duomenų bazių schemų kūrimą ir optimizavimą; duomenų mainų ar integracijų palaikymą naudojant REST API; įvykių valdomus ar asinchroninius mechanizmus; sprendinius, suderintus su mikroservisų architektūros principais.
2) turi patirties dirbant su: PostgreSQL 16.x; MySQL 8.0.x; Patirties integruojant DB sprendimus su Apache Kafka ar kitomis „message bus“ / event streaming technologijomis; kuriant DB sąveiką mikroservisų aplinkoje.
3) tarptautiniu mastu pripažįstamą DB programuotojo ar lygiavertę kvalifikaciją.
	1. Paslaugas teiksiančio (-ių) eksperto (-ų) CV. CV turi būti nurodyta informacija apie reikalaujamą patirtį. 
2) DB programuotojo kvalifikaciją patvirtinantis PostgreSQL Associate / Professional arba Oracle MySQL 8.0 Developer, arba DAMA CDMP Associate sertifikatas arba lygiavertę kvalifikaciją įrodančio dokumento kopija („lygiaverčio dokumento“ lygiavertiškumą įrodyti turi tiekėjas).

	2.8.
	Pagrindinis ekspertas Nr. 8 – Prieigos taško (angl. Access Point) kūrimo ir diegimo IT ekspertas, turintis:
1. [bookmark: _Hlk117511001]IT specialisto darbo patirtį per paskutinius 5 (penkerius) metus sėkmingai įvykdytame bent viename informacinės sistemos ir/ar programinės įrangos, atitinkančios Peppol tinklo AS4 profilio ir Peppol tinklo Peppol BIS Billing 3.0 specifikacijas, diegimo ir (arba) modernizavimo sutartyje, kurios vertė ne mažesnė nei 250 000 EUR be PVM.
	1) Paslaugas teiksiančio (-ių) eksperto (-ų) CV. CV turi būti nurodyta informacija apie reikalaujamą patirtį.

	

3. Tiekėjams keliami reikalavimai dėl kokybės vadybos sistemos ir (ar) aplinkos apsaugos vadybos sistemos standartų reikalavimai


Nustatomi reikalavimai laikytis kokybės vadybos sistemos ir (arba) aplinkos apsaugos vadybos sistemos standartų:
Tiekėjai turi atitikti šiame priede nustatytus reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi.

	3.1.
	Tiekėjas turi sertifikuotą kokybės valdymo sistemą informacinių technologijų paslaugų teikimo srityje, atitinkančią ISO 9001 arba lygiaverčius kokybės vadybos sistemos standartų reikalavimus arba taiko kitas (lygiavertes) kokybės valdymo priemones.
	Pateikiama nepriklausomos įstaigos išduoto galiojančio sertifikato ar lygiaverčių dokumentų kopijos, patvirtinančios, kad tiekėjas laikosi kokybės vadybos sistemos informacinių technologijų paslaugų teikimo srityje ISO 9001 arba lygiavertės kokybės vadybos sistemos standartų (lygiaverčiu standartu laikomas toks standartas, kurio reikalavimai visiškai atitinka arba viršija ISO 9001 standarto reikalavimus). 
Pateikiamos skaitmeninės dokumentų kopijos.

	3.2.
	Tiekėjas turi sertifikuotą aplinkos apsaugos valdymo sistemą, atitinkančią LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais tiekėjo pateiktais lygiaverčiais įrodymais.
	Pateikiama nepriklausomos įstaigos išduoto galiojančio sertifikato ar lygiaverčių dokumentų kopijos, patvirtinančios, kad tiekėjas laikosi LST EN ISO 14001 arba Europos Sąjungos aplinkosaugos vadybos ir audito sistemą (EMAS), arba lygiaverčių aplinkos apsaugos vadybos sistemos standartų. 
Pateikiamos skaitmeninės dokumentų kopijos.



